Cuneiform Tablet Kt 94/k 1454 (AKT 6c 530)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-wa-tim a-ni-a-tim IGI kà-ri-im iq-bi kà-ru-um dí-nam i-dí-in-ma a-dí da-mu ša DUMU ša-lim-a-šùr i-kà-šu-du-ni e-ba-ar ta-wi-ni-a ma-ma-an ú-lá i-kà-ba-as ù a-na e-ri-iš-tí-šu lu i-na ra-bi-ú-tim lu i-na ṣa-ḫu-ru-tim ma-ma-an ú-lá i-za-az šu-ma dí-in kà-ri-im i-de₈-ma da-me a-ḫi-a ik-bu-ús-ma ù a-na e-ri-iš-tí-šu i-zi-iz i-na ṭup-pì-im ša a-lim{ki} wa-dí-a-nim ki-ma da-me ik-bu-sú ù i-tù-ru-ma a-na e-ri-iš-tí-šu i-zi-iz ṭup-pu-um ša a-lim{ki}-ma a-na ṣa-ḫe-er ra-bi li-li-kam-ma IGI GÍR ša a-šùr lu i-na ra-bi₄-ú-tim lu i-na ṣa-ḫu-ru-tim pì-šu-nu li-ip-té-ú a-ma-kam šu-ma ša ki-ma šu-a-tí a-lam₅{ki} im-ta-aḫ-ru um-ma šu-nu-ma da-me a-ḫi-šu a-lá-ḫu-um IGI kà-ri-im ik-bu-ús da-me mì-ma ú-lá ak-bu-ús kà-ru-um a pí-šu wa-ša-áb kà-ra-am a-na ší-bu-tim ú-šé-lá-am šu-ma ší-bé ša ra-bi-ú-tim i-šu-am mì-nam a-qá-be a-na-ku ù šu-ut i-na ṭup-pì-ni ù ší-be-ni a-ma-kam IGI a-lim{ki} lu ni-iz-ku